אירוויזיון: Europe Shine a Light

אירוויזיון: Europe Shine a Light (באנגלית: Eurovision: Europe Shine a Light) הייתה תוכנית בשידור חי, שאורגנה על ידי איגוד השידור האירופי והופקה על ידי רשתות השידור ההולנדיים AVROTROS, NOS ו-NPO. היא החליפה את תחרות האירוויזיון 2020, שתוכננה להתקיים ברוטרדם, הולנד, אך בוטלה עקב מגפת הקורונה.

התוכנית שודרה בשידור חי מהילברסום, הולנד ב-16 במאי 2020 ונמשכה כשעתיים. היא הוגשה על ידי שנטל יאנזן, אדסיליה רומבלי ויאן סמיט, שנבחרו להנחות את תחרות האירוויזיון 2020 לפני ביטולו.

רקע
מכיוון שתחרות האירוויזיון 2020 לא הייתה יכולה להתקיים עקב התפרצות מחלת נגיף קורונה 2019 באירופה, החליט איגוד השידור האירופי לארגן את האירוע "אירוויזיון: אירופה מאירה אור" כחלופה. השם נוצר בהשראת השיר "Love Shine a Light" מאת קתרינה והגלים, שזכה בתחרות האירוויזיון 1997. זו הייתה הפעם הרביעית שאיגוד השידור האירופי ארגן מופע מיוחד במתכונת האירוויזיון, אחרי המופעים ל-25 שנה, 50 שנה ושישים שנה. כמו מופעי יום השנה ה-25 וה-60, זה היה מופע לא תחרותי.

פורמט
במהלך התוכנית, כל 41 השירים שנבחרו להשתתף בתחרות האירוויזיון 2020 זכו לכבוד במתכונת לא תחרותית. משתתפים מהעבר הוזמנו להופיע. יחד ביצעו האמנים את "Love Shine a Light" מארצות מולדתם. כמו כן הוצגו קטעי מעריצי האירוויזיון לשיר "What's Another Year" מאת ג'וני לוגן, שזכה בתחרות האירוויזיון 1980 בהאג.

מיקום
ב-1 באפריל 2020 הילברסום אושרה כעיר המארחת של האירוע ואולפן 21 במדיה פארק אושר כמקום המופע. זו הייתה הפעם השנייה בה הילברסום אירחה אירוע אירוויזיון, לאחר שאירחה בעבר את האירוויזיון 1958.

מנחים
300px|ממוזער|אדסיליה רומבלי, יאן סמיט ושנטל יאנזן, המנחים של המופע
את המופע הנחו שלושה מגישים: השחקנית ומנחת הטלוויזיה שנטל יאנזן, הזמר והפרשן לתחרות יאן סמיט, והזמרת אדסיליה רומבלי, שייצגה את הולנד בתחרויות 1998 ו-2007. הם היו שלושת המנחים שנבחרו להנחות את אירוויזיון 2020. בלוגרית היופי ניקי דה יאחר, המכונה גם NikkieTutorials, הייתה המארחת של התוכן המקוון של המופע.

הופעות
בתוכנית הופיעו אמני האירוויזיון הבאים:
 סדר מדינה מבצע שיר 01  אירלנד ג'וני לוגן "What's Another Year" 02  שוודיה מונס סלמרלוב "Heroes" 03  ישראל גלי עטרי (מחלב ודבש) "הללויה"  הולנד משתתפי העבר של אירוויזיון הילדים 04  איטליה דיודאטו "Nel Blu Dipinto Di Blu (Volare)" 05  סרביה מריה שריפוביץ' "Molitva" 06  הולנד התזמורת הפילהרמונית של רוטרדם "Love Shine a Light"(מנגינה) 07  גרמניה מיכאל שולטה "Ein bißchen Frieden"  הולנד אילזה דלנגה (מ-The Common Linnets) 08  ישראל נטע "Cuckoo" 09  הולנד דאנקן לורנס "Someone Else" 10 כל המדינות(מלבד  בלגיה) המבצעים של אירוויזיון 2020 (מלבד הוברפוניק) "Love Shine a Light" הממלכה המאוחדת קתרינה לסקאניש (מקתרינה והגלים)

קישורים חיצוניים









הערות שוליים

קטגוריה:מגפת הקורונה בטלוויזיה
קטגוריה:מגפת הקורונה במוזיקה
קטגוריה:אירוויזיון 2020
קטגוריה:2020 במוזיקה
קטגוריה:הולנד: תרבות
קטגוריה:2020 בהולנד